نندنی کشیپ (آسامی اداکارہ)

نندنی کشیپ (انگریزی: Nandini Kashyap)، جنہیں نِکِتا کے نام سے بھی جانا جاتا ہے، ایک معروف اسامیّا اداکارہ، ماڈل، رقاصہ اور سوشل میڈیا شخصیت ہیں۔ انھوں نے 2018ء میں تفریحی دنیا یا انٹرٹینمنٹ انڈسٹری میں قدم رکھا اور 2025ء کی فلم رُدرا میں مرکزی کردار کے ذریعے مقبولیت حاصل کی۔

 ابتدائی زندگی 

نندنی کشیپ کا تعلق گوہاٹی، اسام سے ہے۔ انھوں نے یونی ورسٹی آف سائنس اینڈ ٹیکنالوجی، میگھالیہ سے تعلیم حاصل کی۔ 2018ئ سے وہ ماڈلنگ، اینکرنگ، رقص اور میوزک ویڈیوز میں سرگرم ہیں۔

 فنی کیریئر 

نندنی کشیپ نے 2022ء میں اپنی والدہ کنجلتا گوگوئی داس کی فلم جَنک نندی سے اداکاری کی دنیا میں قدم رکھا۔ بعد ازاں 2025ء میں انھوں نے فلم رُدرا میں مرکزی کردار ادا کیا، جو ان کے کریئر کا اہم موڑ ثابت ہوئی۔

 حادثہ اور گرفتاری 

 واقعہ 

25 جولائی 2025ء کو نندنی کشیپ کے مبینہ طور پر چلائے گئے بولیرو ایس یو وی نے گوہاٹی کے دکشن گاؤں علاقے میں سمیع الحق نامی 21 سالہ نوجوان کو ٹکر ماری، جو گوہاٹی میونسپل کارپوریشن میں اسٹریٹ لائٹ مرمت کر رہا تھا۔ شدید زخمی ہونے کے بعد سمیع الحق کا 29 جولائی کو انتقال ہو گیا۔

 قانونی کارروائی 

نندنی کشیپ کو ابتدائی طور پر 26 جولائی کو پولیس نے پوچھ گچھ کے لیے بلایا۔ بعد ازاں، سوشل میڈیا پر عوامی دباؤ اور متاثرہ فرد کے انتقال کے بعد، 30 جولائی کی رات 1:30 بجے انھیں گرفتار کیا گیا۔ ان پر بھارتیہ نیائے سمہتا کی دفعات:
 بی این ایس سیکشن 105 (غیر ارادی قتل جو قتل کے زمرے میں نہ آئے)
 بی این ایس سیکشن 125 (بی) (حادثے کے بعد فرار ہونا)
کے تحت مقدمہ درج کیا گیا۔

 عوامی رد عمل 

حادثے کے بعد سوشل میڈیا پر نندنی کشیپ کو شدید تنقید کا نشانہ بنایا گیا۔ آل آسام پالی تیکنیک اسٹوڈینٹس یونین (All Assam Polytechnic Students’ Union (AAPSU)) اور دیگر تنظیموں نے فوری کارروائی کا مطالبہ کیا۔ نندنی کشیپ کا ایک بیان کہ گاڑی کی مرمت پر ₹ تین لاکھ کا خرچ آئے گا، خاص طور پر غصے کا باعث بنا کیونکہ اس سے انسانی جان سے زیادہ اہم روپیہ پیسہ قرار دیا گیا۔ اس طرح کے رویہ کو آسام کے احتجاجی طلبہ نے انتہائی مذموم اور ناقابل قبول قرار دیا اور اس بات پر عوام نے تعجب کا اظہار کیا کہ ایسی بے رحمانہ روش ایک عورت کیسے دکھا سکتی ہے۔ 

 حوالہ جات 

 Who is Nandini Kashyap? Actress arrested for killing 21-year-old student in a hit-and-run case

 بیرونی روابط 

 India Today – ہٹ اینڈ رن کیس کی تفصیل

 Times of India – قانونی کارروائی کی رپورٹ

 Pratidin Time – عدالتی سماعت سے متعلق خبر

زمرہ:بھارتی فلمی اداکارائیں
زمرہ:بھارتی ماڈل
زمرہ:آسام سے تعلق رکھنے والی شخسیات
زمرہ:گوہاٹی سے تعلق رکھنے والی شخصیات
زمرہ:بقید حیات شخصیات
زمرہ:بھارتی خواتین رقاص
زمرہ:بھارتی ٹی وی اداکارائیں
زمرہ:بھارتی سوشل میڈیا شخصیات
زمرہ:پیدائش کی تاریخ نامعلوم
زمرہ:جرم سے متعلق بھارتی شخصیات